CELEX: 62019TN0308
Language: et
Date: 2019-05-17 00:00:00
Title: kohtuasi T-308/19: 17. mail 2019 esitatud hagi — BU versus komisjon

8.7.2019   
            
            
               ET
            
            
               Euroopa Liidu Teataja
            
            
               C 230/61
            
         
      17. mail 2019 esitatud hagi — BU versus komisjon
      (kohtuasi T-308/19)
      (2019/C 230/75)
      Kohtumenetluse keel: itaalia
      
         Pooled
      
      
         Hageja: BU (esindaja: advokaat E. Bonanni)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada 11. jaanuari 2019. aasta otsus, millega komisjon otsustas luua uue arstliku komisjoni, et anda uus arvamus hageja kutsehaiguse süvenemise tuvastamise kohta, mis hageja taotles;
               
            
                  —
               
               
                  otsustada, et kutsehaiguse süvenemise tuvastamise otsus peab põhinema arvamusel, mille eelmine komisjon andis 8. jaanuaril 2014, jättes kohaldamata enne 1. jaanuari 2006 kehtinud Euroopa Ühenduse ametnike õnnetusjuhtumi- ja kutsehaiguskindlustuse eeskirjade artikli 12 sätted, nagu 11. jaanuaril 2019 muudetud mandaadis tunnustatakse, ning et komisjon on kohustatud maksma 639 431,37 euro suuruse summa, millest 98 372,51 eurot on juba makstud ja mis on õnnetusjuhtumi- ja kutsehaiguskindlustuse eeskirjade artikli 14 või analoogset kohustust sisaldava sätte kohaselt hüvitisena ette nähtud;
               
            
                  —
               
               
                  mõista komisjonilt iga maksmisega viivitatud kuu eest välja 5000 eurot;
               
            
                  —
               
               
                  mõista komisjonilt välja 100 000 euro suurune hüvitis 25. jaanuaril 2018 mandaadi nr 3 ebaseadusliku andmise eest, mis on vastuolus kohtuotsustega T-551/16 ja T-212/01;
               
            
                  —
               
               
                  mõista komisjonilt arstlikku komisjoni määratud ja sinna määratavatele arstidele makstavate tasude tabeli kohaldamata jätmise hüvitamiseks välja 50 000 eurot;
               
            
                  —
               
               
                  mõista komisjonilt haldusmenetluses otsuse tegemisega põhjendamatu viivitamise hüvitamiseks välja 100 000 eurot;
               
            
                  —
               
               
                  mõista komisjonilt välja 1 000 000 euro suurune hüvitis ametisse nimetava ametiisiku vahetus alluvuses töötava ja seega mittesõltumatu dr. AB ebapädeva käitumise eest seoses tema ebakohase käitumisega, nagu hageja on kirjeldanud;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hageja väidab sisuliselt, et komisjon ei ole teinud otsust talle 639 421,37 euro suuruse summa maksmiseks, millest 98 372,51 eurot on juba makstud ning mis kujutab endast õnnetusjuhtumi- ja kutsehaiguskindlustuse eeskirjade artiklis 14 ette nähtud hüvitist vastavalt arstliku komisjoni 8. jaanuari 2014. aasta otsusele, mis puudutab 7. juunil 2000 esitatud hageja taotlust tema kutsehaiguse süvenemise tuvastamiseks.
      Hageja esitab hagi põhjendamiseks järgmised väited:
      
                  1.
               
               
                  Rikutud on ELTL artiklit 266, kuna komisjon ei ole järginud kohtuasjades T-212/01 ja T-551/16 tehtud otsust, mis puudutab otseses tähenduses töövõimetuse ja õnnetusjuhtumi- ja kutsehaiguskindlustuse eeskirjade artiklis 14 sätestatud hüvitise ebaõiget segiajamist.
               
            
                  2.
               
               
                  Asjas on kuritarvitatud võimu.
               
            
                  3.
               
               
                  Rikutud on personalieeskirjade artiklit 73 ja arstliku komisjoni toimimist puudutavat liidu kohtupraktikat.
               
            
                  4.
               
               
                  Rikutud on menetluse mõistliku aja põhimõtet.